Diari Oficial de la Generalitat Valenciana


Sumari del DOGV 8816, del 20-05-2020 (2020/3512)

RESOLUCIÓ de 23 de març de 2020, de la Subdirecció General de Relacions Laborals, per la qual es disposen el registre i la publicació de l'acord de la comissió paritària del Conveni col·lectiu de treball per a la Comunitat Valenciana del sector d'activitats diverses, respecte de les taules salarials de l'any 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8816

Data del DOGV
:   20-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3512


Data del document
:   23-03-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 23 de març de 2020, de la Subdirecció General de Relacions Laborals, per la qual es disposen el registre i la publicació de l'acord de la comissió paritària del Conveni col·lectiu de treball per a la Comunitat Valenciana del sector d'activitats diverses, respecte de les taules salarials de l'any 2020. [2020/3512]  
Vista l'acta d'Acord sobre revisió salarial, de data 4 de febrer de 2020, de la comissió paritària del Conveni col·lectiu de treball per a la Comunitat Valenciana del sector d'activitats diverses, subscrit per la comissió paritària, que està integrada, d'una part, per representants de l'organització empresarial Unió Gremial, i, d'una altra, per CCOO-PV i UGT-PV, com a membres de la representació dels treballadors i treballadores, i de conformitat amb el que disposa l'article 90, apartats 2 i 3, del Reial decret legislatiu 2/2015, de 23 d'octubre, text refós de la Llei de l'Estatut dels Treballadors; en relació amb l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb les competències transferides segons el Reial decret 4105/82, de 29 de desembre, resol:  
  
  
Primer  
Ordenar la inscripció de l'acord en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, així com el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 23 de març de 2020.- El subdirector general de Relacions Laborals: Rogelio A. Navarro Domenichelli.  
  
  
Acta de la comissió negociadora del Conveni col·lectiu de treball per a la Comunitat Valenciana del sector d'activitats diverses.  
  
A València, a les 12.30 hores del 4 de febrer de 2020, a la seu de la Unió Gremial, la taula negociadora del Conveni del Comerç d'activitats diverses per a la Comunitat Valenciana; d'una part, els membres en representació de l'associació empresarial legitimada en aquest àmbit, i, d'una altra, els membres de la part social designats pels sindicats més representatius, a fi de tractar sobre el següent ordre del dia;  
  
1. Complir el que s'estipula en l'article 25 del present conveni col·lectiu.  
Vist el text de l'article 25 del conveni col·lectiu d'activitats diverses de la Comunitat Valenciana, ja que no ha existit revisió salarial en l'any 2019, s'incrementen els salaris del 2019 en un 2%, així mateix, i com que el grup I, en aplicar aquest percentatge, quedava per davall de l'SMI aprovat per a l'any 2020, s'aprova l'adaptació dels salaris del grup I a l'SMI, que queda com contempla la taula annexa.  
  
2. Autorització expressa per a la sol·licitud de registre, inscripció i publicació en el butlletí oficial de la província.  
Els signants d'aquesta acta en representació de les organitzacions que constitueixen la taula negociadora, han acordat autoritzar Vicente Martínez Trenco perquè realitze els tràmits necessaris davant del Registre de Convenis Col·lectius dependent de l'autoritat laboral per al registre, inscripció i sol·licitud de resolució aprovatòria i publicació en el butlletí oficial provincial.  
Cosa que signen els presents en prova de conformitat amb els pactes.  
  
  
TAULES SALARIALS 2020  
  
Grup professional Salari anual Salari mensual  
GRUP V 22.213,43 € 1.480,90 €  
GRUP IV 19.254,06 € 1.283,60 €  
GRUP III 17.934,88 € 1.195,66 €  
GRUP II 15.596,01 € 1.039,73 €  
GRUP I 13.300,00 € 886,67 €  
  
  
  
Complements    
La dieta s'abonarà a 46,02 €  
La mitja dieta s'abonarà a 14,59 €  
Complement ad personam art. 15.8 78,40 €